Nordjyllands Politi fremstiller mandag eftermiddag en 36-årig udenlandsk mand i et grundlovsforhør. Manden bliver fremstillet ved retten i Hjørring. Det oplyser Nordjyllands Politi i en pressemeddelelse. Manden er sigtet for at voldtage en 29-årig dansk kvinde på en adresse i Hjørring. Voldtægten skulle have fundet sted om morgenen søndag den 23. juli. Vicepolitiinspektør ved Nordjyllands Politi Anders Uhrskov oplyser overfor TV2, at den sigtede nægter sig skyldig. Anklagemyndigheden har begæret lukkede døre. Derfor kan de på nuværende tidspunkt ikke oplyse mere i sagen.

Opsummering:
En 29-årig dansk kvinde har anmeldt en voldtægt, der skulle være foregået i Hjørring. En 36-årig udenlandsk mand fremstilles mandag i grundlovsforhør.